## OBRAZLOŽENJE PRORAČUNA

**OBRAZLOŽENJE UZ PRIJEDLOG PRVIH IZMJENA I DOPUNA PRORAČUNA OPĆINE LIŽNJAN - LISIGNANO**

**ZA 2023. GODINU**

**I opće napomene**

U skladu s odredbama novog Zakona o proračunu (Narodne novine br. 144/21) koje se odnose na postupak izrade proračuna, vlastitih procjena pojedinih prihoda i rashoda koje se temelje na izvršenju proračuna općine u 2021. i 2022. godini, te objavljenih Uputa Ministarstva financija za izradu proračuna jedinica lokalne i područne (regionalne) samouprave za razdoblje od 2023. do 2025. godine Općina Ližnjan – Lisignano je usvojila Proračun za 2023. godinu i projekcije proračuna za 2024. i 2025. g ( Sl. novine Općine Ližnjan-Lisignano 11/2022)

Potom je, slijedom odredbi članka 60. Zakona o proračunu («Narodne novine» broj 144/21) Načelnik izvršio izmjene u Proračunu za 2023.godinu kroz Odluku o preraspodjeli sredstava planiranih u Proračunu Općine Ližnjan-Lisignano za 2023. godinu Klasa: 400-08/23-01/02, Urbroj: 2163-24-01-23-1 od 30. ožujka 2023.g., te Odluku od drugoj preraspodjeli sredstava planiranih u Proračunu Općine Ližnjan-Lisignano za 2023. godinu Klasa: 400-08/23-01/2, Urbroj:, 2163-24-01-23-2 od 17. svibnja 2023.g. (Sl. Novine Općine Ližnjan – Lisignano 3/2023) Prema Zakonu o proračunu o donesenim odlukama o preraspodjeli sredstava načelnik izvješćuje predstavničko tijelo u polugodišnjim i godišnjim izvještajima, no u kratkim crtama, kroz navedene odluke donesene su preraspodjele rashodovnih stavki proračuna na način da su se preraspodjelama stavki financiranih iz općih prihoda i primitaka, te unutar projekata, osigurala dostatna sredstva za optimalan dovršetak programa “E-učenje o društvenom poduzetništvu“, za financiranje izrade planova procjene i zaštite od požara, nabavu press kontejnera, za sredstva podmirenje obaveze plaćanja poticajne naknade sukladno Rješenju o obvezi plaćanja poticajne naknade za 2021.g. Fondu za zaštitu okoliša i energetsku učinkovitost, te kroz drugu preraspodjelu – dodatna sredstva za projekt izgradnje „Uređenje ribarske staze u uvali Kuje“ gdje je bilo potrebno iznaći sredstva za uvećane troškove gradnje.

Kako je na koncu 2022. godine Općina u konačnici ostvarila više iznose viškova prihoda u odnosu na izvorno procijenjeni iznos za ukupno 512.583,49 eura i kako je bilo potrebno značajno uvećati planirana sredstva za realizaciju nekoliko projekata iz programa komunalne izgradnje koji se financiranju vlastitim i europskim sredstvima, pristupilo se izradi ovih Prvih izmjena i dopuna proračuna za 2023.g.

Prijedlog Izmjena i dopuna proračuna Općine Ližnjan – Lisignano za 2023. godinu donosi se na isti način kao i sam Proračun, te sadrži slijedeće elemente:

1. **Opći dio proračuna** koji sadrži :

* Sažetak Računa prihoda i rashoda i Računa financiranja
* Račun prihoda i rashoda i Račun financiranja

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji. Ako ukupni prihodi i primici nisu jednaki ukupnim rashodima i izdacima, opći dio proračuna jedinice lokalne i područne (regionalne) samouprave sadrži i preneseni višak ili preneseni manjak prihoda nad rashodima.

1. **Posebni dio proračuna** sastoji se od plana rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
2. **Obrazloženje proračuna** sastoji se od obrazloženja općeg dijela proračuna i obrazloženja posebnog dijela proračuna.

Obrazloženje općeg dijela proračuna jedinica lokalne i područne (regionalne) samouprave sadrži obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave i prenesenog manjka odnosno viška proračuna;

Obrazloženje posebnog dijela proračuna temelji se na obrazloženjima financijskih planova proračunskih korisnika i sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja

Strateški ciljevi Općine Ližnjan – Lisignano za razdoblje 2015.-2020. g. prethodno su bili definirani kroz Program ukupnog razvoja Općine Ližnjan-Lisignano (Sl. Novine 2/2015). Odredbama Zakona o sustavu strateškog planiranja i upravljanja razvojem Republike Hrvatske jedinicama lokalne i područne (regionalne) samouprave propisana je obveza donošenja strateških akata, odnosno planova razvoja i provedbenih programa.

Provedbeni program jedince lokalne i područne (regionalne) samouprave vezan je za mandate čelnika jedinica i izrađuje se jednom za cijelo mandatno razdoblje, a s obzirom da su lokalni izbori provedeni u svibnju 2021. godine, čelnici jedinice lokalne i područne (regionalne) samouprave bili su dužni donijeti provedbeni program. Prema uputama Ministarstva regionalnog razvoja i fondova Europske unije iznimno se u ovom ciklusu strateškog planiranja provedbeni plan kao nadređeni akt strateškog planiranja uzima **Nacionalna strategija Republike Hrvatske do 2030. godine**.

Provedbenim programom jedinice lokalne samouprave opisuje se i osigurava provedba posebnih ciljeva utvrđenih u planu razvoja jedinice područne (regionalne) samouprave, odnosno provedba posebnih ciljeva utvrđenih u planu razvoja jedinice lokalne samouprave (ako je izrađen) kao i poveznica mjera s odgovarajućim stavkama u proračunu jedinice lokalne samouprave (aktivnostima i projektima) na kojima je potrebno planirati sredstva za provedbu.

Izrada Provedbenog programa Općine Ližnjan-Lisignano za razdoblje od 2021. do 2025. godine je u tijeku, te se očekuje njegovo donošenje od strane čelnika.

U dijelu koji se odnosi na proračunskog korisnika Dječji vrtić Bubamara Ližnjan – Lisignano, ovim Prvim izmjenama Proračuna za 2023.g. nije bilo izmjena budući je dječji vrtić u fazi izrade prijedloga svojih Prvih izmjena financijskog plana Dječjeg vrtića Bubamara Ližnjan za 2023.g. te će po njegovom donošenju isti biti uvršten u druge izmjene i dopune proračuna za 2023.g

**OBRAZLOŽENJE OPĆEG DIJELA PRORAČUNA**

**OBRAZLOŽENJE UZ PRIJEDLOG PRVIH IZMJENA I DOPUNA PRORAČUNA OPĆINE LIŽNJAN - LISIGNANO**

**ZA 2023. GODINU**

Ovim Prvim izmjenama i dopunama Proračuna za 2023.g. s projekcijama za 2024. i 2025.g., preraspoređuju i mijenjaju se planirane stavke za 2023. godinu. Sveukupni iznos planiranih raspoloživih prihoda i primitaka i rashoda i izdataka uključivo prenesena sredstva viškova i manjkova konsolidiranog proračuna za 2023.g. , mijenja se odnosno uvećava u iznosu od 866.378,75 eura, te je novi iznos Proračuna planiran na ukupnoj razini od 8.721.249,03 eura.

**II Prihodi, primici i raspoloživa sredstva (manjak/višak) proračuna**

Raspoloživa sredstva prethodnih godina (višak prihoda/programski manjak) su usklađena s u konačnici ostvarenim iznosima prenesenog viška prihoda proračuna Općine Ližnjan – Lisignano na dan 31.12.2022.g. od 2.164.114,83 eura (16.305.523,21 kuna\*).

**Na stavkama prihoda mijenjaju se planski iznosi na sljedećim skupinama:**

**Skupina 61 Prihodi od poreza**

* Kroz prve izmjene i dopune proračuna za 2023.g. vrše se minimalna usklađenja na stavkama skupine 61 Prihodi od poreza za iznos od 6.908,87 eura, novi ukupni planirani iznos skupine je 2.069.388,82 eura.

**Skupina 63 Pomoći iz inozemstva i od subjekata unutar općeg proračuna** uvećava se za ukupno 313.633,26 eura na planskim procijenjenim stavkama kako slijedi:

* Umanjuje se iznos na stavci 638 Pomoći proračunu iz drugih proračuna za -37.743,05 eura za sredstva projekta koja se u konačnici neće ostvariti – pomoći na ime sufinanciranje izrade prostornih planova iz programa ruralnog razvoja EU
* Uvećavaju se procijenjena sredstva na stavkama kapitalnih pomoći za projekt izgradnje i uspostave reciklažnog dvorišta u Šišanu za 348.750,46 eura obzirom na iznos potencijalnih sredstava kroz izmijenjeni projekt koji se prijavljuje na natječaj iz Nacionalnog programa oporavka i otpornosti (NPOO), mehanizam za oporavak i otpornost, „Uspostava reciklažnih dvorišta“. Ukupna vrijednost proračuna navedenog projekta iznosi 840.000,00 eura od čega se sredstvima kapitalne pomoći financira 691.175,31 euro dok se ovim izmjenama proračuna osigurava preostali iznos od 148.824,69 eura vlastitih prihoda iz prenesenog viška općih prihoda i primitaka.
* vrše se manje korekcije na ostalim stavkama pomoći

**Skupina 65 Prihodi od upravnih i administrativnih pristojbi, pristojbi po posebnim propisima i naknade** vrše se minimalna usklađenja na stavkama ove skupine za iznos uvećanja od 927,23 eura

**Skupina 66 Prihodi od prodaje proizvoda i robe te pruženih usluga i prihodi od donacija**

* Uvodi se stavka 663 Donacije od pravnih i fizičkih osoba izvan općeg proračuna u iznosu od 32.325,88 na ime evidentiranja stečene imovine bez naknade, radi se o evidentiranju darovanih zemljištima za izgradnju prometnica, koje stranke daruju u postupcima rješavanja svojih građevinskih dozvola.

**U proračunskom dijelu Računa financiranja za 2023. godinu nema izmjena u dijelu proračunskih primitaka i izdataka.**

**Obrazloženje raspoloživih sredstava, prenesenog viška proračuna**

Općina Ližnjan-Lisignano proračunom za 2023.godinu **procijenila je preneseni višak** **prihoda** proračuna koji će preostati na dan 31.12.2022. u ukupnom iznosu od 1.651.531,32 eura (12.443.463 kuna\*), višak prihoda općine koji je u konačnici i ostvaren iznosi 2.164.114,83 eura (16.305.523,21 kuna\*).

Struktura provedenih izmjena viškova i manjkova po izvorima prihoda daje se u pregledu:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Proračun za 2023.g. ====> planirani viškovi prihoda na 31/12/2022.g. po izvorima u odnosu na konačno ostvareni višak** | | | | | |  |  |  |  | |  | |  | |  | |  |
|  |  |  |  |  |  |  |  |  | **PLAN** | | | | **OSTVARENJE 31/12/22** | | | | **razlika +/-** |
|  |  |  |  |  |  |  |  |  | **kn** | | **eura** | | **kn** | | **eura** | | **eura** |
| 3.1. Preneseni višak prihoda izvorno namjenski (3.1) komunalni doprinos, naknade i sl.) | | | | | | | |  | 7.500.000,00 | | 995.421,06 | | 5.487.553,69 | | 728.323,54 | | -267.097,53 |
|  |  |  |  |  |  |  |  |  |  | |  | |  | | 0,00 | |  |
| 3.1.= 1.1. | Preneseni višak prihoda izvorno opći (1.1) služi za podmirenje namjenskih rashoda (3.1) , povrat u opće prihode (1.1.) | | | | | | | | | |  | |  | | 0,00 | |  |
|  |  | | | | |  |  |  | 500.000,00 | | 66.361,40 | | 2.282.504,69 | | 302.940,43 | | 236.579,03 |
|  |  |  |  |  |  |  |  |  |  | |  | |  | |  | |  |
| 1.1. | višak prihoda opći , nenamjenski (1.1. ) | | | |  |  |  |  | 930.000,00 | | 123.432,21 | | 5.627.051,14 | | 746.838,03 | | 623.405,82 |
|  |  |  |  |  |  |  |  |  |  | |  | |  | | 0,00 | |  |
| 4.1. manjak izvora od pomoći , predfinancirano iz općih prihoda (1.1.) - izrada prostornih planova | | | | | | | | | 0,00 | 0,00 | | -66.083,34 | | -8.770,77 | | -8.770,77 | |
| 4.1. manjak izvora od pomoći , predfinancirano iz općih prihoda (1.1.) - e učenje o društvenom poduzetništvu | | | | | | | | | 0,00 | 0,00 | | -659.194,64 | | -87.490,16 | | -87.490,16 | |
| 4.1. višak izvora od pomoći , predfinancirano iz općih prihoda (1.1.) -Eko Ližnjan | | | | | | | | | 0,00 | 0,00 | | 12.746,32 | | 1.691,73 | | 1.691,73 | |
| 4.1. višak izvora od pomoći , predfinancirano iz općih prihoda (1.1.) - širokopojasna infrastruktura | | | | | | | | | 0,00 | 0,00 | | 15.657,33 | | 2.078,08 | | 2.078,08 | |
|  |  |  |  |  |  |  |  |  |  | |  | |  | |  | |  |
| 4.1. višak prihoda od pomoći - za rashode EU projekta predfinancirane iz izvora 7.1. primici od zaduživanja | | | | | | | | | 3.513.462,77 | 466.316,65 | | 3.513.462,77 | | 466.316,65 | | 0,00 | |
|  |  |  |  |  |  |  |  |  |  | |  | |  | |  | |  |
| 6.1. višak prihodi od nefinancijske (dugotrajne) imovine i nadoknade štete s osnova osiguranja- izvorno opći prihodi, povrat u opće prihode (1.1.) | | | | | | | | | 0,00 | 0,00 | | 49.502,13 | | 6.570,06 | | 6.570,06 | |
|  |  |  |  |  |  |  |  |  |  | |  | |  | |  | |  |
| 7.1. primici od zaduživanja - metodološki višak zbog novčanog načela - predfinancirano 2021.g. iz općih prihoda = povrat u opće prihode (1.1) | | | | | | | | |  |  | | 42.323,00 | | 5.617,23 | | 5.617,23 | |
| **UKUPNO** | | | | | | | | | **12.443.462,77** | **1.651.531,32** | | **16.305.523,09** | | **2.164.114,83** | | **512.583,51** | |

**IV Rashodi i izdaci**

Prethodno planirani ukupni rashodi i izdaci u 2023. godini koji su iznosili 7.854.870,28 eura uvećavaju se u ukupnom iznosu od 866.378,75 eura , te je njihov novi uravnotežen iznos 8.721.249,03 eura.

Ukupni rashodi i izdaci proračuna za 2023. godinu su stoga planirani u visini od 8.721.249,03 eura, pri čemu su rashodi poslovanja planirani u iznosu od 2.927.093,31 eura, rashodi za nabavu nefinancijske imovine planirani su u iznosu od 4.639.561,36 eura, dok su izdaci za financijsku imovinu i otplatu zajmova planirani u iznosu od 1.154.594,36 eura.

**IV. 1. RASHODI I IZDACI PO EKONOMSKOJ KLASIFIKACIJI**

U nastavku se daje prikaz izmjena i dopuna rashoda proračuna za 2023.g. prema ekonomskoj klasifikaciji odnosno prema osnovnim skupinama rashoda i izdataka:

|  |  |  |  |  |  |
| --- | --- | --- | --- | --- | --- |
| **BROJ  KONTA** | **VRSTA RASHODA / IZDATAKA** | **PLANIRANO (druga preraspodjela)** | **PROMJENA IZNOS** | **PROMJENA  POSTOTAK** | **NOVI IZNOS** |
|  | **SVEUKUPNO RASHODI / IZDACI** | **7.854.870,28** | **866.378,75** | **11,03** | **8.721.249,03** |
| **3** | **Rashodi poslovanja** | **2.666.171,52** | **260.921,79** | **9,79** | **2.927.093,31** |
| 31 | Rashodi za zaposlene | 549.728,43 | 19.701,63 | 3,58 | 569.430,06 |
| 32 | Materijalni rashodi | 1.136.079,84 | 169.736,53 | 14,94 | 1.305.816,37 |
| 34 | Financijski rashodi | 38.487,23 | 587,40 | 1,53 | 39.074,63 |
| 35 | Subvencije | 9.457,21 | 497,00 | 5,26 | 9.954,21 |
| 36 | Pomoći dane u inozemstvo i unutar općeg proračuna | 203.722,87 | 17.585,39 | 8,63 | 221.308,26 |
| 37 | Naknade građanima i kućanstvima na temelju osiguranja i druge naknade | 357.495,32 | 20.275,47 | 5,67 | 377.770,79 |
| 38 | Ostali rashodi | 371.200,62 | 32.538,37 | 8,77 | 403.738,99 |
| **4** | **Rashodi za nabavu nefinancijske imovine** | **4.034.104,40** | **605.456,96** | **15,01** | **4.639.561,36** |
| 41 | Rashodi za nabavu neproizvedene dugotrajne imovine | 202.402,28 | 32.326,88 | 15,97 | 234.729,16 |
| 42 | Rashodi za nabavu proizvedene dugotrajne imovine | 2.197.136,22 | 571.344,29 | 26,00 | 2.768.480,51 |
| 45 | Rashodi za dodatna ulaganja na nefinancijskoj imovini | 1.634.565,90 | 1.785,79 | 0,11 | 1.636.351,69 |
| **5** | **Izdaci za financijsku imovinu i otplate zajmova** | **1.154.594,36** | **0,00** | **0,00** | **1.154.594,36** |
| 53 | Izdaci za dionice i udjele u glavnici | 6.768,86 | 0,00 | 0,00 | 6.768,86 |
| 54 | Izdaci za otplatu glavnice primljenih kredita i zajmova | 1.147.825,50 | 0,00 | 0,00 | 1.147.825,50 |

**RASHODI ZA ZAPOSLENE**

Rashodi za zaposlene se u 2023. godini planiraju se u novom iznosu od 569.430,06 eura, odnose se na plaće i ostale rashode zaposlenih u Jedinstvenom upravnom odjelu u iznosu od 298.439,15 eura, rashode za plaće u uredu Načelnika u iznosu od 36.039,02 eura, te na rashode za plaće proračunskog korisnika Dječji vrtić Bubamara Ližnjan na koje otpada 234.951,89 eura.

**MATERIJALNI RASHODI**

Materijalni rashodi se odnose na rashode za izvršavanje svih programskih aktivnosti i redovno poslovanje upravnog tijela i korisnika proračuna. U 2023. godini prvim izmjenama proračuna planirani su u novom iznosu od 1.305.816,37 eura. Čine ih naknade troškova zaposlenima, rashodi za materijal i energiju, rashodi za usluge, za pokriće troškova osobama izvan radnog odnosa te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine, upravne, administrativne i sudske pristojbe i ostali slični rashodi.

**FINANCIJSKI RASHODI**

Financijski rashodi planiraju se u visini od 39.074,63 te se odnose na rashode za bankarske usluge, usluge platnog prometa, redovne kamate, kamate po kreditima i ostale nespomenute financijske rashode.

**SUBVENCIJE**

Subvencije trgovačkim društvima, obrtnicima te malim i srednjim planirane su u visini od 9.954,21 eura, odnosno u istim iznosima kao i prethodnih godina, odnose se na općinski program potpora gospodarstvenicima.

**POMOĆI DANE U INOZEMSTVO I UNUTAR OPĆE DRŽAVE**

Pomoćima danim unutar opće države u iznosu od 221.308,26 eura - izdvajaju se značajna sredstva za sufinanciranje dodatnog standarda u osnovnim školama - organizirani produženi boravak, dodatnog standarda za rad hitne medicinske pomoći, financira se rad Javne vatrogasne postrojbe Pula u značajnom iznosu za pokrivanje rashoda iznad minimalnih decentraliziranih standarda, te se od 2023.g. u trajanju od tri godine sufinancira se rad službenika u Istarskoj županiji za rad na poslovima „legalizacije“.

Promjene izvršene kroz ove izmjene odnose se glavninom na uvećani planirani iznos za sufinanciranje rada Javne vatrogasne postrojbe Pula koja je uvećala svoj financijski plan a samim time i udio općine u njegovom sufinanciranju.

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE**

Navedene naknade u 2023. godini planiraju se u novom iznosu odnosno u visini od 377.770,79 eura. Najznačajniji iznos odnosi se na sufinanciranje cijene koštanja programa predškolskog odgoja u privatnim vrtićima i vrtićima u vlasništvu Grada Pule i Medulina, zatim na naknade predviđene socijalnim programom koje se odnose na: novčane pomoći i potpore obiteljima i kućanstvima, podmirenje i sufinanciranje troškova prijevoza, za studentske stipendije, sufinanciranje udžbenika i drugog obrazovnog materijala, pomoći umirovljenicima i druge brojne pomoći i potpore.

Promjene izvršene kroz ove izmjene odnose se na uvećani planirani iznos sufinanciranja smještaja u predškolskim ustanovama van općine Ližnjan.

**OSTALI RASHODI**

Ostali rashodi planiraju se u visini od 403.738,99 eura te obuhvaćaju tekuće donacije i kapitalne pomoći. Rashodi za tekuće donacije odnose se na planirana sredstva za financiranje javnih potreba u kulturi; financiranje javnih potreba u sportu i sportskih klubova; financiranje javnih potreba u socijalnoj i zdravstvenoj zaštiti građana, humanitarnih i ostalih udruga te financiranje dobrovoljnih vatrogasnih društava.

Kapitalne pomoći planiraju se za kapitalnu donaciju župnom uredu Ližnjan za uređenje parkirališta, kapitalne pomoći Pulaprometu za udio u pokriću gubitaka, kapitalnu pomoć tvrtki Albanež za sufinanciranje izgradnje vodnih građevina na području Općine Ližnjan, te kapitalnu pomoć za projektnu dokumentaciju komunalne lučice. Uvećanje stavke se glavninom odnosi na uvećani iznos za kapitalne pomoći Pulaprometu za podmirenje očekivanih gubitaka.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planiraju se u novom iznosu od 4.639.561,36 eura.

Povećanje je posljedica planiranja dovršetka započetih te realizacije novih većih kapitalnih ulaganja u općinskom programima izgradnje komunalne infrastrukture te poslovnih i društvenih objekata, zgrada, obrazovnih objekata i ostalih sličnih kapitalnih objekata, kao i značajnije povećanje stavke projekta izgradnje reciklažnog dvorišta u Šišanu. Troškovi projekta se sada planiraju u ukupnom iznosu od 840.000,00 eura od čega općina vlastitim sredstvima financira 148.824,69 eura dok su ostalo kapitalne pomoći iz NPOO, te ih potrebno ih je uvrstiti u proračun kako bi se uspješno u roku prijavili na raspisan natječaj.

Rashodi za nabavu neproizvedene imovine se planiraju u visini od 234.729,16 eura, pretežito su namijenjeni rješavanju imovinsko-pravnih odnosa za prometnicu prema turističkim zonama Kuje II i Kargadur, te ostale ceste i javne površine. Rashodi za nabavu proizvedene dugotrajne imovine iznose 2.768.480,51 eura odnose se na građevinske objekte, (zgrade, vrtići, ceste, javna rasvjeta, groblja i dr.), postrojenja i opremu, te nematerijalnu proizvedenu imovinu ( softver i sl.). Rashodi za dodatna ulaganja na nefinancijskoj imovini planirani su u visini o 1.636.351,69 eura - sredstva za dodatna ulaganja u zgrade, za izgradnju, rekonstrukciju i dodatna ulaganja u javne površine, školska i sportska igrališta, nogostupe, plažnu infrastrukturu, božićno ukrašavanje i sl.

**IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova planiraju se u 2023.g. u iznosima kako slijedi: za mogućnost prijevremene otplate dijela glavnice kredita do ukupne visine od 1.141.379,77 eura, otplata u iznosu od 6.768,86 eura na ime preuzetog dijela kreditnih obveza za izgradnju županijskog centra za gospodarenje otpadom – Kaštijuna, te plaćanje preuzetog dijela kreditne obveze Istarske Županije za izgradnju i opremanje nove Opće bolnice u Puli u iznosu od 6.445,73 eura.

**IV. 2. PRIHODI I PRIMICI I RASHODI I IZDACI PO IZVORIMA FINANCIRANJA**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Klasifikacija izvora financiranja osigurava praćenje korištenja sredstava proračuna dobivenih temeljem naplate različitih vrsta prihoda. Za svaki od prihoda određeno je uz koji se izvor financiranja veže, a rashodi se izvršavaju s obzirom na plan i ostvarenje prihoda prema izvorima.

Osnovni izvori financiranja jesu: opći prihodi i primici, prihodi za posebne namjene, pomoći, donacije, prihodi od prodaje ili zamjene nefinancijske imovine i naknade s naslova osiguranja te namjenski primici.

Izvor financiranja opći prihodi i primici (nenamjenski) čine prihodi koji se ostvaruju temeljem posebnog propisa kojim za prikupljene prihode nije definirana namjena korištenja. Ovaj izvor financiranja čine slijedeće vrste prihoda: prihodi od poreza, prihodi od financijske imovine, prihodi od nefinancijske imovine, prihodi od upravnih pristojbi i dr.

Izvor financiranja prihodi za posebne namjene uključuje prihode čije su korištenje i namjena utvrđeni posebnim zakonima i propisima. Ovaj izvor financiranja čine slijedeće vrste prihoda: naknade za koncesije, naknade za eksploataciju mineralnih sirovina, prihodi od spomeničke rente, naknade od zakupa i prenamjene poljoprivrednog zemljišta, naknade za legalizaciju, uporaba javnih površina, turističke (boravišne) pristojbe, komunalni doprinosi, komunalne naknade, vodni doprinos, naknade za korištenje i održavanje grobnih mjesta, komunalne kazne i drugi srodni prihodi.

Izvor financiranja pomoći čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna te ostalih subjekata unutar općeg proračuna.

Izvor financiranja donacije su novčana sredstva koja bez obveze vraćanja u proračun proračunski korisnici dobiju od pravnih i fizičkih osoba izvan opće države. Ovaj izvor financiranja čine prihodi od tekućih i kapitalnih donacija ostvarene od neprofitnih organizacija, trgovačkih društava i ostalih subjekata izvan opće države.

Izvor financiranja prihodi od prodaje ili zamjene nefinancijske imovine i naknade s naslova osiguranja čine sredstva od prodaje i zamjene nefinancijske dugotrajne imovine i od nadoknade štete s osnova osiguranja. Ovaj izvor financiranja čine prihodi od prodaje zemljišta i prava građenja, te prihodi od refundacija šteta. Sukladno Zakonu o proračunu, sredstva od prodaje i zamjene nefinancijske imovine i refundacije šteta mogu se koristiti samo za kapitalne rashode, a to su: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima država, odnosno jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele trgovačkih društava.

Izvor financiranja namjenski primici čine primici od financijske imovine i zaduživanja, čija je namjena utvrđena posebnim ugovorima ili propisima.

**IV.3. RASHODI PO FUNKCIJSKOJ KLASIFIKACIJI**

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnost: opće javne usluge, obranu, javni red i sigurnost, ekonomske poslove, zaštitu okoliša, unapređenje stanovanja i stambeno komunalne djelatnosti, zdravstvo, rekreaciju te kulturnu i religijsku djelatnost, obrazovanje i socijalnu zaštitu.

U skupinu opće javne usluge ubrajaju se rashodi izvršnih i zakonodavnih tijela, rashodi za javni red i sigurnost obuhvaćaju pretežito rashode protupožarne i civilne zaštite, rashodi za ekonomske poslove obuhvaćaju pretežito rashode za razvoj prometa, razvoj poljoprivrede i gospodarstva, rashodi zaštite okoliša obuhvaćaju rashode gospodarenja otpadom, usluge unapređenja stanovanja i zajednice odnose se na rashode vezane za razvoj i održavanje komunalne infrastrukture, dok se u ostalim razredima funkcijske klasifikacije nalaze rashodi vezani za službe zdravlja, sporta, kulture, obrazovanja i socijalne zaštite.

**OBRAZLOŽENJE POSEBNOG DIJELA PRORAČUNA**

**OBRAZLOŽENJE UZ PRIJEDLOG PRVIH IZMJENA I DOPUNA PRORAČUNA OPĆINE LIŽNJAN - LISIGNANO**

**ZA 2023. GODINU**

**V. RASHODI PO ORGANIZACIJSKOJ I PROGRAMSKOJ KLASIFIKACIJI (RAZDJELI I GLAVE, PROGRAMI, AKTIVNOSTI TEKUĆI I KAPITALNI PROJEKTI)**

U glavnom se razdjelu (Razdjel 001 Predstavničko tijelo, izvršno tijelo i jedinstveni upravni odjel) organizacijska shema dijeli na sedam glava. Ukupni (konsolidirani) rashodi i izdaci u iznosu od 7.854.870,28 eura uvećani su za 866.378,75 eura, te je novi iznos od 8.721.249,03 eura raspoređen po programima, proračunskom korisniku i ostalim korisnicima, te aktivnostima i kapitalnim projektima zajedno s ciljevima i pokazateljima uspješnosti. Podaci su za 2023.godinu izmijenjeni kako slijedi u nastavku, navode se razdjeli, glave, programi, aktivnosti, tekući, i kapitalni projekti na kojima je došlo do promjena. Ostala obrazloženja navedena u točki V. Obrazloženja posebnog dijela Proračuna za 2023.g. na kojima nije bilo promjena se neće posebno navoditi.

**Glava 001 01 Jedinstveni upravni odjel**

***SAŽETAK DJELOKRUGA RADA I USTROJSTVO JEDINSTVENOG UPRAVNOG ODJELA***

Odlukom o ustrojstvu i djelokrugu Jedinstvenog upravnog odjela Općine Ližnjan-Lisignano (Sl. Novine općine Ližnjan-Lisignano br. 5/2021) utvrđeno je ustrojstvo i djelokrug rada JUO-a. Odjel je ustrojen za obavljanje upravnih, stručnih, općih, administrativnih, materijalno-financijskih i pomoćno-tehničkih poslova iz samoupravnog djelokruga Općine u više upravnih i stručnih područja propisanih zakonom i podzakonskim propisima. Za razliku od ranijeg ustroja sada je Jedinstveni upravni odjel ustrojen bez unutarnjih ustrojstvenih jedinica, odnosno bez zasebnih odsjeka. Važećim Pravilnikom o unutarnjem redu u odjelu je ustrojeno 12 radnih mjesta za obavljanje poslova na neodređeno vrijeme, od kojih je popunjeno deset, odnosno 83 %, uz napomenu da se jedna osoba nalazi na dugotrajnom bolovanju, te je jedna osoba zaposlena na određeno vrijeme do povratka sa bolovanja.

Radom Jedinstvenog upravnog odjela upravlja Pročelnik, odnosno, trenutno je imenovana Službenica koja privremeno obavlja poslove Pročelnika

do raspisivanja javnog natječaja i imenovanja Pročelnika sukladno zakonskim propisima. Pročelnik organizira i usklađuje rad u jedinstvenom upravnom odjelu te je neposredno odgovorna za zakonit, pravilan i pravodoban rad te za izvršavanje zadataka i poslova iz nadležnosti odjela.

Jedinstveni upravni odjel obavlja naročito sljedeće poslove iz djelokruga:

* poslove iz oblasti društvenih djelatnosti: kulture, tehničke kulture i sporta, brige i odgoja djece predškolske dobi, osnovnog školstva, socijalne skrbi, zdravstva i udruga građana,
* poslove iz oblasti komunalnog gospodarstva: izrada Programa održavanja objekata i uređaja komunalne infrastrukture, upravni postupci u oblasti komunalnog gospodarstva, provedba komunalnog reda, izrada Programa izgradnje i održavanja komunalne infrastrukture i drugih objekata kojih je investitor općina, pripreme zemljišta za izgradnju,
* poslove iz oblasti prostornog uređenja i zaštite okoliša: izrada Izvješća o stanju u prostoru, izrada Programa za unapređenje stanja u prostoru, poslovi na donošenju prostorno-planskih dokumenata, prostornog plana uređenja općine i provedba javne rasprave, predlaganje Programa zaštite okoliša u slučajevima onečišćenja okoliša lokalnih razmjera,
* poslove pripreme akata u gospodarenju nekretninama u vlasništvu općine, priprema natječaja i ugovora za prodaju nekretnina, uspostavljanje služnosti, najam i zakup poslovnih prostora,
* poslove vođenja financijskog i materijalnog poslovanja općine: izrade i izvršavanja proračuna i godišnjeg obračuna proračuna općine, razreza i naplate prihoda koji pripadaju Općini kao jedinici lokalne samouprave, obavljanje računovodstvenih poslova, vođenje knjigovodstvenih evidencija imovine općine, vođenje poslova osiguranja imovine općine, poticanje poduzetničkih aktivnosti putem posebnih programa od interesa za Općinu,
* poslove opće uprave: opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela (održavanje, zagrijavanje i čišćenje prostorija, nabava opreme i investicijsko održavanje, poslovi ekonomata) poslovi prijemne kancelarije, arhiviranje i otprema pošte, poslovi nabave roba i usluga,
* poslovi unapređenja mjesne samouprave i rada mjesnih odbora; te ostali poslovi po posebnim propisima.

***FINANCIJSKI PLAN ZA 2023.-2025. GODINU***

Ukupni izdaci Glave 001 01 se planiraju u iznosu 554.897,58 eura raspoređeni su u sklopu Programa 0100 Priprema i donošenje akata iz djelokruga tijela, Aktivnost A100001 Priprema i donošenje akata iz djelokruga upravnog odjela 521.008,89 eura i kapitalni projekt K100001 Nabava dugotrajne imovine i opremanje uredskih i zajedničkih prostorija u iznosu od 33.870,69 eura.

Izmjenama su se osigurala dodatna dostatna sredstva za realizaciju programa, budući se očekuju uvećani troškovi po osnovi rashoda za usluge tekućeg i investicijskog održavanja, uključivo sve potrebne radnje za prijenos svih arhiva baza podataka u nove računalne sustave, te intelektualne i osobne usluge. Veći su i očekivani rashodi za naknade poreznoj upravi za naplatu poreza na dohodak.

Potrebna su i dodatna sredstva za redovnu zamjenu starih računala, klima uređaja, dotrajalog namještaja i ostale opreme.

***NAČIN I SREDSTVA ZA REALIZACIJU PROGRAMA U EURIMA***

|  |  |
| --- | --- |
| **Glava/program/aktivnost / projekt** | **Plan za 2023.** |
| **Glava 00101 JEDINSTVENI UPRAVNI ODJEL** | **554.879,58** |
| **Program 0100 Priprema i donošenje akata iz djelokruga tijela** | **554.879,58** |
| **Aktivnost A100001 Priprema i donošenje akata iz djelokruga upravnog odjela** | **521.008,89** |
| **Kapitalni projekt K100001 Nabava dugotrajne imovine i opremanje uredskih i zajedničkih prostorija** | **33.870,69** |

***OBRAZLOŽENJE AKTIVNOSTI***

Na aktivnost A100001 Priprema i donošenje akata iz djelokruga upravnog odjela odnosi se 521.008,89 eura te na kapitalni projekt K100001 Nabave dugotrajne imovine i opremanje uredskih i zajedničkih prostorija 33.870,69 eura.

**Rashodi za zaposlene** u Jedinstvenom upravnom odjelu planirani su u ukupnom iznosu od 298.439,15 eura. Ti rashodi uključuju rashode za bruto plaće, rashode za obvezne doprinose na plaće i ostale rashode za zaposlene. Tijekom 2023. godine planira se potpuna popunjenost radnih mjesta sukladno pravilniku o unutarnjem redu.

**Materijalni rashodi** iznose 209.309,70 eura, isti uključuju naknade troškova zaposlenima, rashode za materijal i energiju(uredski materijal, stručnu literaturu, službenu, radnu i zaštitnu odjeću te rashode za energiju i gorivo), rashode za usluge (usluge pošte i preporučene dostave, usluge telefonije, projekt sređivanja i uređenja općinske arhive, konzultantske usluge, troškovi tekućeg i investicijskog održavanja, stavka za posebnu naknadu poreznoj upravi za naplatu poreza i prireza na dohodak, usluge promidžbe i informiranja (objave oglasa i natječaja u Narodnim Novinama i dnevnom tisku, usluge promocija i sl.) kuna, intelektualne i osobne usluge (odvjetnici, autorski honorari i sl.), usluge održavanja uredskih prostorija( uredi, sala, škole i dr.) tekuće i investicijsko održavanje opreme i računalnih aplikativnih programa, održavanje vozila (kupljeni i naslijeđeni) i drugo.); ostali nespomenuti rashodi poslovanja (uključuju premije osiguranja, pristojbe i naknade, te ostale rashode).

**Financijski rashodi** su planirani u iznosu od 13.260,04 eura uključuju rashode za bankarske usluge i platni promet, zatezne kamate, naknadu Istarskoj županiji za prenesene poslove naplate prihoda, naknadu Vodovodu za naplaćenu naknadu za razvoj, te ostale financijske rashode.

**Redovni kapitalni projekt K100001 Nabave dugotrajne imovine i opremanje uredskih i zajedničkih prostorija** planira se za potrebe redovne i vanredne nabave računala i računalne opreme, računalnih programa i informatičkih rješenja, uredskog namještaja, te opreme za održavanje i zaštitu. Kako je posljednje novo službeno vozilo nabavljano još 2008. godine (Peugeot 407), te nije više sigurno za vožnju na duljim relacijama, donesena je odluka o nabavci novog službenog vozila u cjenovnom rangu do 23.000 eura. Ukupno se za postrojenja i opremu predviđa 8.876.85 eura, za prijevozna sredstva 23.000,00 eura te za nematerijalnu imovinu (računalne programe) 1.990,84 eura.

**Glava 001 02 Izvršno tijelo – ured Načelnika**

***NAČIN I SREDSTVA ZA REALIZACIJU PROGRAMA U EURIMA***

|  |  |
| --- | --- |
| **Glava/program/aktivnost / projekt** | **Plan za 2023.** |
| **Glava 00102 IZVRŠNO TIJELO - URED NAČELNIKA** | **78.693,16** |
| **Program 1050 Priprema i donošenja akata iz djelokruga izvršnog tijela** | **78.693,16** |
| **Aktivnost A105001 Redovan rad izvršnog tijela** | **37.100,80** |
| **Aktivnost A105002 Protokol, promidžba i informiranje** | **21.750,30** |
| **Aktivnost A105003 Proračunska zaliha (pričuva)** | **10.551,46** |
| **Aktivnost A105004 Financiranje programskih sadržaja elektroničkih medija** | **9.290,60** |

**Ukupni izdaci ove glave** se planiraju se u iznosu 78.693,16 eura. Planiraju se u sklopu programa 1050 Priprema i donošenje akata iz djelokruga izvršnog tijela.

Aktivnost A105001 Redovan rad izvršnog tijela planira se u okviru iznos a od 37.100,80 eura rashoda za plaće, te 1.061,78 eura za materijalne rashode (službena putovanja). Aktivnost A105002 Protokol, promidžba informiranje planirani su u iznosu od 21.750,30 eura materijalnih rashoda, za potrebe oblikovanja i tiskanja općinskog lista Marlera, za izradu protokolarnih i promidžbenih poklona (kalendari, rokovnici i sl.), za troškove reprezentacije i prigodnih božićnih poklona za djecu, te za članarinu hrvatskoj zajednici općina. Aktivnost A105003 Proračunska zaliha (pričuva) osigurava se u propisanom iznosu, odnosno iznosu od 10.551,46 eura iz koje se financiraju vanredni i nepredviđeni izdaci, nova aktivnost A105004 Financiranje programskih sadržaja elektroničkih medija putem natječaja, planira se u iznosu od 9.290,60 eura.

**Glava 001 03 Predstavničko tijelo**

***NAČIN I SREDSTVA ZA REALIZACIJU PROGRAMA***

|  |  |
| --- | --- |
| **Glava/program/aktivnost / projekt** | **Plan za 2023.** |
| **Glava 00103 PREDSTAVNIČKO TIJELO** | **43.946,32** |
| **Program 1100 Priprema i donošenje akata iz djelokruga predstavničkog tijela** | **43.946,32** |
| **Aktivnost A110001 Redovan rad predstavničkog tijela** | **23.213,91** |
| **Aktivnost A110002 Provedba izbora** | **824,00** |
| **Aktivnost A110003 Svečanost obilježavanja Dana Općine Ližnjan - Lisignano** | **13.272,28** |
| **Aktivnost A110004 Financiranje političkih stranaka** | **3.981,68** |
| **Aktivnost A110005 Savjet mladih Općine Ližnjan - Lisignano** | **2.654,45** |

**Ukupni izdaci ove glave** se planiraju se u iznosu 43.946,32 eura kune. Planiraju se u sklopu programa 1100 Priprema i donošenje akata iz djelokruga predstavničkog tijela. Ostvarenje rashoda ove glave u 2021.g. iznosilo je 206.833.15 eura (1.558.384 kuna\*).

Za troškove Aktivnosti A110001 Redovan rad predstavničkog tijela planira se iznos od 23.213,91 eura. Od toga se na naknade vijećnicima, radnim tijelima općinskog vijeća, te posebnim komisijama i povjerenstvima odnosi iznos od 17.905,00 eura te na tiskanje službenih novina 5.308,91 eura. U naknade su uključeni rashodi za naknade članovima općinskog vijeća za prisustva na sjednicama, mjesečne naknade predsjedniku i zamjeniku OV, naknade članovima radnih tijela OV (odbori i komisije) te naknade ostalim radnim tijelima koje imenuje Općinsko vijeće.

Aktivnost A110002 Provedba izbora - u 2023. godini se osiguravaju troškovi za provedbu izbora za vijeća odnosno predstavnike nacionalnih manjina u iznosu od 824,00 eura, iznosi su smanjeni na razinu udjela u navedenim rashodima koje prema zakonu i podzakonskim propisima podmiruje općina Ližnjan.

Za aktivnost A110003 Svečanost obilježavanja Dana općine Ližnjan – Lisignano osigurava se iznos od 13.272,28 eura budući se u 2023.g. svečano obilježava trideset godina od osnutka Općine Ližnjan-Lisignano što je potrebno posebno svečano i prigodno obilježiti; za aktivnost A110004 financiranje rada političkih stranaka predviđen je uobičajeni godišnji iznos od 3.981,68 eura, te je za novu aktivnost A110005 Savjet mladih Općine Ližnjan-Lisignano, za provođenje postupka kandidiranja, izbora, osnutka i redovnog rada toga savjetodavnog tijela osigurano 2.645.45 eura.

**Glava 001 04 Društvene djelatnosti**

Ukupni izdaci ove glave se planiraju se u iznosu 1.046.499,32 eura. Ostvarenje rashoda ove glave u 2021. g iznosilo je 829.850.80 eura (6.252.514,10 kuna\*). Planirani rashodi u 2023.g. su veći u odnosu na izvršenje 2021. godine budući su u programima predškolskog odgoja veći rashodi proračunskog korisnika zbog novog zapošljavanja i otvaranja novog dječjeg vrtića, značajno su porasli i režijski troškovi zgrade dječjeg vrtića, uvećana su sredstva za sufinanciranje smještaja djece u vanjskim vrtićima zbog konstantnog prirasta stanovništva. U ovim prvim izmjenama i dopunama proračuna uvećava se planirana stavka sufinanciranja boravka djece u ustanovama van općine.

**Glava 001 04 Društvene djelatnosti dijeli se na nekoliko programa:**

**Detaljno obrazloženje izmjena i dopuna Programa predškolskog odgoja** te ostalih programa ove glave:

- Programa Javnih potreba u školstvu u iznosu od 106.443,69 eura

- Programa Javnih potreba u kulturi u iznosu od 39.535,40 eura

- Programa Javnih potreba u sportu - organizacija sportskih i rekreacijskih aktivnosti u iznosu od 75.320,20 eura

- Programa Ostalih organizacija, zajednica i ustanova u iznosu od 52.022,31 eura;

dato je kroz prijedlog Izmjena i dopuna **Društvenog programa Općine Ližnjan-Lisignano za 2023. godinu, te kroz Izmjene i dopune**  **Socijalnog program Općine Ližnjan – Lisignano za 2023. godinu**

**Proračunski korisnik Dječji vrtić Bubamara Ližnjan - Scuole dell´infanzia Coccinella Lisignano** kojiu skladu s Zakonom o proračunu donosi i usvaja svoj Financijski plan za 2023. godinu i koji se uključuje (konsolidira) i postaje sastavni dio Proračuna i projekcija Općine Ližnjan-Lisignano je u fazi izrade i usvajanja od nadležnog tijela svojih Izmjene i dopune Financijskog plana za 2023.g. te će iste biti uvrštene u druge izmjene i dopune proračuna za 2023.g.

**Program 0300 Kultura, tehnička kultura i sport** osigurava ukupni iznos od 130.855,60 eura te se provodi se kroz aktivnost A300006 Javne potrebe u kulturi, A300601 Javne potrebe u kulturi – organiziranje i sufinanciranje kulturno umjetničkih manifestacija, te A300007 Javne potrebe u sportu – organizacija sportskih i rekreacijskih aktivnosti .

**Aktivnosti A300006 Javne potrebe u kulturi i A300601 Organiziranje i sufinanciranje kulturno umjetničkih manifestacija**

*NAČIN I SREDSTVA ZA REALIZACIJU PROGRAMA*

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | **A300601 Organiziranje i sufinanciranje kulturno umjetničkih manifestacija** | 16.000,00 |
| **2.** | **A300006 Javne potrebe u kulturi** | 39.535,40 |

**A300601 Organiziranje i sufinanciranje kulturno umjetničkih manifestacija**

Općina Ližnjan-Lisignano u 2023. godini namjerava temeljem zakonskih propisa u suradnji s Turističkom zajednicom i tradicionalnim organizatorima sufinancirati kulturne manifestacije i koncerte koji predstavljaju tradicionalne i uvriježene općinske manifestacije-programe kao što su Svetica u Valturi, Svetica u Šišanu, Pučka fešta u Ližnjanu, Martinje i drugo. Kako se unaprijed ne mogu odrediti konačni troškovi svake pojedinačne manifestacije, za iste je predviđena uvećana zajednička stavka s koje će se iste financirati prema stvarnim troškovima.

**Aktivnosti A300006 Javne potrebe u kulturi i sufinanciranje i podrška programa udruga** osiguravaju sredstva u iznosu od 28.535,40 eura, te su namijenjena projektima, programima, manifestacijama i aktivnostima udruga i drugih organizacija civilnog društva iz prioritetnog područja kulture, koja će se dodijeliti korisnicima (prijaviteljima) putem javnog natječaja za financiranje programa/projekata koje provode udruge u 2023. godini. Izmjenama proračuna u program je uvrštena nova stavka - oblikovanje i tiskanje knjige „Monografija NK Ližnjan (500 primjeraka) za što su potrebna dodatna sredstva u iznosu od 11.000,00 eura

**Program 0450 ostale neprofitne udruge, zajednice i ustanove** osigurava iznos od 52.022,31 euro te se provodi kroz aktivnosti: A100009 Razvoj civilnog društva – financiranje udruga, A150010 Financiranje udruga – natječaj malih vrijednosti, A150020 Zajednica Talijana Šišan - Comunita' degli Italiani di Sissano, A150021 Promicanje dvojezičnosti i očuvanje talijanskog jezika na području Istarske Županije, A150030 financiranje rada vjerskih zajednica, A150040 Zaklada za poticanje partnerstva i razvoja civilnog društva, i novu aktivnost predviđenu rebalansom: A150050 Potpora za provedbu projekta uređenja dječjeg igrališta u Općini Lanišće koja je planirana u iznosu od 300,00 eura.

*NAČIN I SREDSTVA ZA REALIZACIJU PROGRAMA*

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | A100009 Razvoj civilnog društva i financiranje udruga | 7.618,29 |
| **2.** | A150010 Financiranje udruga – natječaj malih vrijednosti | 3.318,07 |
| **3.** | A150020 Zajednica Talijana Šišan - Comunita' degli Italiani di Sissano | 7.963,37 |
| **4.** | A150021 Promicanje dvojezičnosti i očuvanje talijanskog jezika na području Istarske Županije | 663,61 |
| **5.** | A150030 Financiranje rada vjerskih zajednica | 30.658.97 |
| **6.** | A150040 Zaklada za poticanje partnerstva i razvoja civilnog društva | 1.500,00 |
| **7.** | A150050 Potpora za provedbu projekta uređenja dječjeg igrališta u Općini Lanišće | 300,00 |
| **Ukupno program** | | 52.022,31 |

**Program 0400 Socijalna skrb** detaljno je obrazložen kroz Izmjene i dopune **Socijalnog programa Općine Ližnjan – Lisignano za 2023. godinu**.Za provođenje programa Socijalne skrbi osigurana su ukupna sredstva u iznosu od 196.529,14 eura koje se raspoređuju na nekoliko aktivnosti: A100400 Socijalna skrb i novčane pomoći stanovništvu 37.427,83 eura, A100401 Program osiguranja sufinanciranog prijevoza 44.727,59 eura , A100402 Stipendije i školarine 27.208.18 eura, A100403 Mjere socijalne politike u osnovnoškolskom obrazovanju 58.407,19 eura, A100404 Sufinanciranje programa udruga u socijalnoj skrbi 10.617,82 eura, A100406 Pomoć u kući na Puljštini (Crveni križ) 5.574.36 eura, A100409 Nabava vozila za prijevoz osoba s invaliditetom 491.07 eura, A100408 „E učenje o društvenom poduzetništvu“ 12.075,10 eura.

*NAČIN I SREDSTVA ZA REALIZACIJU PROGRAMA*

|  |  |
| --- | --- |
| **Program 0400 Socijalna skrb** | **196.529,14** |
| **Aktivnost A100400 Socijalna skrb i novčane pomoći stanovništvu** | **37.427,83** |
| **Aktivnost A100401 Program osiguranja sufinanciranog prijevoza** | **44.727,59** |
| **Aktivnost A100402 Stipendije i školarine** | **27.208,18** |
| **Aktivnost A100403 Mjere socijalne politike u osnovnoškolskom obrazovanju** | **58.407,19** |
| **Aktivnost A100404 Sufinanciranje programa udruga u socijalnoj skrbi** | **10.617,82** |
| **Aktivnost A100406 Pomoć u kući na Puljštini (Crveni križ)** | **5.574,36** |
| **Aktivnost A100408 E-učenje o društvenom poduzetništvu, (Učinkoviti ljudski potencijali 2014. – 2020. - Eur.socij.fond)** | **12.075,10** |
| **Aktivnost A100409 Nabava specijalnog vozila za prijevoz osoba s invaliditetom - sporazum Županije, gradova i općina IŽ** | **491,07** |

**Glava 001 05 Gospodarstvo i javno zdravstvo**  se dodatno elaborira i kroz zasebni akt - Gospodarski i javnozdravstveni program Općine za 2023.godinu i njegove izmjene i dopune.

**Program 0350 Gospodarstvo i javno zdravstvo** osigurava ukupni iznos od 185.296,69 eura te se provodi se kroz nekoliko aktivnosti: A1000106 Potpore javnom prijevozu, A100011 Program u poljoprivredi i ribarstvu, A100013 Potpore malim i srednjim poduzetnicima, obrtništvu, poljoprivrednicima, A100012 Udio u kreditnoj obvezi za gradnju i opremanje Opće bolnice Pula, te A100016 Zdravstvo.

***NAČIN I SREDSTVA ZA REALIZACIJU PROGRAMA***

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | A100010 Potpore javnom prijevozu | 136.651,40 |
| **2.** | A100011 Program u poljoprivredi i ribarstvu | 11.826,99 |
| **3.** | A100012 Udio u kreditnoj obvezi za gradnju i opremanje Opće Bolnice Pula | 6.445,73 |
| **4.** | A100013 Potpore malim i srednjim poduzetnicima, obrtništvu i poljoprivrednicima | 9.954,21 |
| **5.** | A100016 Zdravstvo | 20.418,36 |

**Aktivnost A100106 Potpore javnom prijevozu**  uključuju sredstva za kapitalnu donaciju tvrtki Pulapromet d.o.o. za pokriće očekivanog gubitka u iznosu od **136.651,40 eura**, sredstva su uvećana obzirom na usvojene nove predikcije ostvarenja gubitaka tvrtke koji se očekuje u 2023.godini.

## Opći cilj iz NRSRH do 2030: Program je usmjeren na ostvarenje strateških ciljeva naslonjenih na Nacionalnu razvojnu strategiju Republike Hrvatske do 2030. godine, strateški cilj 10 „Održiva mobilnost“, prioritetu uspostave novih prometnih procesa u svim vidovima prometa i autonomnih sustava za mobilnost te promicanje održivog integriranog prijevoza putnika kroz razvoj mreže javnog prijevoza.

**Aktivnost A100011 Program u poljoprivredi i ribarstvu** osigurava ukupna sredstva u ukupnom iznosu od 11.826.99 eura. Program je usmjeren na ostvarenje strateških ciljeva iz NRSRH 2030, strateški cilj 9 „Samodostatnost u hrani i razvoj bio gospodarstva“ kroz stvaranje uvjeta da hrvatski sektor proizvodnje hrane, uključujući poljoprivredu, ribarstvo i akvakulturu, proizvodi više kvalitetne hrane po konkurentnim cijenama uz održivo upravljanje prirodnim resursima i bolje upravljanje rizicima.

Sredstva aktivnosti su uvećana u skladu s novim odlukama o iznosu članarina u LAG-ovima.

**Aktivnosti A100016 Zdravstvo i A100012 Udio u kreditnoj obvezi za gradnju i opremanje Opće bolnice Pula obuhvaćaju:**

* sufinanciranje dodatnih timova hitne medicinske pomoći Nastavnog zavoda za hitnu medicinu Istarske županije,
* potpore za zakonsko financiranje Hrvatskog Crvenog križa
* podmirenje kreditne obveze za izgradnju i opremanje nove Opće bolnice u Puli
* inicijalna sredstva za projekt opremanja specijalne bolnice za ortopediju „Martin Horvat“ Rovinj

Program je usmjeren na ostvarenje strateškog cilja iz NSRH 2030, strateški cilj 5 „Zdrav, aktivan i kvalitetan život“ kroz prioritete kvalitetne i dostupne zdravstvene zaštite i zdravstvene skrbi, poglavito osiguranje materijalnih i ljudskih resursa

Sredstva su uvećana na ime dodatne obaveze za sufinanciranje za 2022.g. u iznosu od 945,39 eura a koja nije realizirana u prošlogodišnjem proračunu.

**Glava 001 06 Komunalne djelatnosti osigurava proračunska sredstva u iznosu od 6.667.290,73 eura te su izvršene izmjene detaljno su razrađene kroz priložene Izmjene i dopune Programa:**

1. Programa građenja komunalne infrastrukture u Općini Ližnjan-Lisignano za 2023. godinu
2. Programa održavanja komunalne infrastrukture u Općini Ližnjan-Lisignano za 2023. godinu
3. Programa tekućeg i investicijskog održavanja objekata i ostalih kapitalnih ulaganja u objekte u vlasništvu općine Ližnjan – Lisignano za 2023. godinu, te će se oni ovdje dati u sažetom obrazloženju.

|  |  |
| --- | --- |
| **Glava 00106 KOMUNALNE DJELATNOSTI** | **6.667.290,73** |
| **Program 0410 Program održavanja komunalne infrastrukture u Općini Ližnjan-Lisignano** | **556.548,18** |
| **Aktivnost A410012 Održavanje građevina javne odvodnje oborinskih voda** | **13.272,28** |
| **Aktivnost A410013 Održavanje javne rasvjete** | **86.867,07** |
| **Aktivnost A410014 Održavanje nerazvrstanih cesta** | **165.034,17** |
| **Aktivnost A410015 Održavanje čistoće javnih površina** | **108.169,08** |
| **Aktivnost A410016 Održavanje javnih zelenih površina i površina na kojima nije dopušten promet motornim vozilima** | **138.079,83** |
| **Aktivnost A410017 Održavanje građevina, uređaja i predmeta javne namjene** | **18.581,19** |
| **Aktivnost A410019 Održavanje groblja** | **26.544,56** |
| **Program 4300 Održavanje zgrada i ostalih objekata** | **59.742,48** |
| **Aktivnost A410016 Održavanje zgrada i ostalih objekata** | **59.742,48** |
| **Program 0500 Gradnja i uređenje ostalih objekata ( zgrade, poslovni objekti, škole, vrtići) u vlasništvu Općine** | **3.141.302,92** |
| **Kapitalni projekt K100028 Gradnja i uređenje objekata u vlasništvu Općine Ližnjan** | **102.000,00** |
| **Kapitalni projekt K100030 Energetska obnova objekata u vlasništvu Općine Ližnjan** | **66.361,40** |
| **Kapitalni projekt K100042 Usluge pripreme dokumentacije mjera 7; nadzor nad gradnjom -vrtić Ližnjan** | **16.311,90** |
| **Kapitalni projekt K100043 Otplata kredita za dječji vrtić u Ližnjanu** | **1.164.871,71** |
| **Kapitalni projekt K500100 Rekonstrukcija stare škole u Jadreškima - objekt društvene namjene** | **13.272,28** |
| **Kapitalni projekt K500110 Zdravstveno socijalni multifunkcionalni centar u naselju Ližnjan na K.Č. 1232/9** | **1.380.317,20** |
| **Kapitalni projekt K500120 Izgradnja Športsko rekreacijskog centra Šaraja** | **398.168,43** |
| **Program 0510 Nerazvrstane ceste** | **1.396.484,16** |
| **Kapitalni projekt K000010 Izvlaštenje za potrebe izgradnje** | **62.189,51** |
| **Kapitalni projekt K100020 Izgradnja nerazvrstanih cesta** | **113.244,81** |
| **Kapitalni projekt K510023 Izgradnja nerazvrstanih cesta - Projekt Prometnice do turističkih zona Kuje 2 i Kargadur** | **1.221.049,84** |
| **Program 0520 Javne površine** | **1.168.590,76** |
| **Kapitalni projekt K100024 Izgradnja i uređenje javnih površina** | **209.869,65** |
| **Kapitalni projekt K520027 Izgradnja i uređenje javnih površina - Projekt izgradnje reciklažnog dvorišta** | **840.000,00** |
| **Kapitalni projekt K520029 Uređenje Ribarske staze u uvali Kuje (EU LAGUR)** | **118.721,11** |
| **Program 0530 Groblja** | **30.792,82** |
| **Kapitalni projekt K100023 Izgradnja i dodatna ulaganja na grobljima** | **30.792,82** |
| **Program 0540 Javna rasvjeta** | **36.272,28** |
| **Kapitalni projekt K540022 Izgradnja javne rasvjete** | **36.272,28** |
| **Program 0560 Građenje druge komunalne infrastrukture** | **35.835,16** |
| **Kapitalni projekt K100025 Izgradnja komunalne i druge infrastrukture** | **35.835,16** |
| **Program 0600 Prostorno planiranje i zaštita okoliša** | **241.721,97** |
| **Aktivnost A100025 Prostorno planiranje** | **157.890,36** |
| **Aktivnost A100026 Zaštita okoliša** | **65.383,14** |
| **Aktivnost A600010 Raspolaganje poljoprivrednim zemljištem u vlasništvu RH** | **11.281,44** |
| **Aktivnost A600015 Sufinanciranje plaća osobe za obavljanje poslova ozakonjenja nezakonitih zgrada pri Istarskoj Župan** | **7.167,03** |

**Program 0410 Program održavanja komunalne infrastrukture u Općini Ližnjan-Lisignano**

***NAČIN I SREDSTVA ZA REALIZACIJU PROGRAMA***

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | **A410012 Održavanje građevina javne odvodnje oborinskih voda** | 13.272,28 |
| **2.** | **A410013 Održavanje javne rasvjete** | 86.867,07 |
| **3.** | **A410014 Održavanje nerazvrstanih cesta** | 165.034,17 |
| **4.** | **A410015 Održavanje čistoće javnih površina** | 108.169,08 |
| **5.** | **A410016 Održavanje javnih zelenih površina i površina na kojima nije dopušten promet motornim vozilima** | 138.079,83 |
| **6.** | **A410017 Održavanje građevina, uređaja i predmeta javne namjene** | 18.581,19 |
| **7.** | **A410019 Održavanje groblja** | 26.544,56 |

Najznačajnija uvećanja na pojedinačnim aktivnostima ovoga programa izvršena su: u dijelu uvećanja potrebnih sredstava za program održavanja nerazvrstanih cesta (sanacija makadamskih puteva, popravak asfaltnog zastora, sanacija udarnih rupa i sl.) gdje je za radove održavanja i nadzor predviđen novi ukupni iznos od 100.000 eura; te u dijelu programa održavanja zelenih i javnih površina koje je povjereno tvrtki Ližnjan Brnestra, sredstva su uvećana za dodatnih 25.000,00 eura.)

**Program 0430 Program održavanja zgrada i ostalih objekata** osigurava sredstva u iznosu od 59.742,48 eura za istoimenu aktivnost A 410016, putem koje se osiguravaju sredstva za uzorkovanje vode na pomorskom dobru, sredstva za tekuće i investicijsko održavanje zgrada i drugih objekata u iznosu od 33.180,70 eura sredstva za vodne naknade za zgrade, te procijenjena sredstva za utrošak električne energije za sve komunalne objekte, društvene domove, groblja, zgrade poslovne i ostale objekte a koji nisu komunalna javna rasvjeta - procjena je za te potrebe potreban dodatni iznos od 22.500,00 eura.

**Program 0500 Gradnja i uređenje ostalih objekata** (zgrade, poslovni objekti, škole, vrtići) u vlasništvu Općine uključuje slijedeće kapitalne projekte:

|  |  |
| --- | --- |
| **Program 0500 Gradnja i uređenje ostalih objekata ( zgrade, poslovni objekti, škole, vrtići) u vlasništvu Općine** | **3.141.302,92** |
| **Kapitalni projekt K100028 Gradnja i uređenje objekata u vlasništvu Općine Ližnjan** | **102.000,00** |
| **Kapitalni projekt K100030 Energetska obnova objekata u vlasništvu Općine Ližnjan** | **66.361,40** |
| **Kapitalni projekt K100042 Usluge pripreme dokumentacije mjera -vrtić Ližnjan** | **16.311,90** |
| **Kapitalni projekt K100043 Otplata kredita za dječji vrtić u Ližnjanu** | **1.164.871,71** |
| **Kapitalni projekt K500100 Rekonstrukcija stare škole u Jadreškima - objekt društvene namjene** | **13.272,28** |
| **Kapitalni projekt K500110 Zdravstveno socijalni multifunkcionalni centar u naselju Ližnjan na K.Č. 1232/9** | **1.380.317,20** |
| **Kapitalni projekt K500120 Izgradnja Športsko rekreacijskog centra Šaraja** | **398.168,43** |

Kapitalni projekt K100028 osigurava sredstva u iznosu od 102.000,00 eura, za dodatna i investicijska ulaganja u postojeće općinske zgrade, 60.000,00 eura je osigurano za zgradu na adresi Krasa 8 za koju je dovršeno ispitivanje statike i stabilnosti i napravljen je projekt troškovnika sanacije. Za ostale općinske objekte predviđen je iznos od 42.000,00 eura.

Kapitalni projekt K100030 Energetska obnova objekata u vlasništvu osigurava iznos od 66.631,40 eura za projekt energetske obnove zgrade osnovne škole u Muntiću, kapitalni projekt K100042 osigurava eventualna dodatna sredstva u iznosu od 16.311,90 eura za dovršetak cjelokupnog postupka, promidžbe i pripreme projektne dokumentacije za dječji vrtić, dok kapitalni projekt K100043 otplata kredita za dječji vrtić Ližnjan podrazumijeva moguća ukupna sredstva u iznosu od 1.164.871,71 euro za prijevremenu otplatu glavnice kreditnog zaduženja, te redovne i ostale kamate i naknade po kreditu, kapitalni projekt K500100 osigurava sredstva za projektnu dokumentaciju za rekonstrukciju stare škole u Jadreškima u iznosu od 13.272,28 eura.

**Dva nova kapitalni projekta izgradnje**:

**K500110 projekt zdravstveno socijalnog multifunkcionalnog** centra u naselju Ližnjan u iznosu od 1.380.317,20 eura od čega se iz ITU mehanizma, Europskog socijalnog fonda planiraju povući kapitalna sredstva u iznosu od 1.327.228,08 eura. Radi se o projektu kojim bi se na mjestu postojeće ruševne zgrade „Agroprodukta“ rekonstruiralo o izgradilo zgradu pretežito zdravstveno socijalne namjene s naglaskom na održivost i zelene tehnologije. Planirana je zgrada maksimalne 3 etaže visine 10 m sukladno UPU naselja Ližnjan sa bruto površinom svih etaža 1200 m2. U planu su prostori zdravstvenih ambulanti ( 4 ordinacije, čekaonica i prateće prostorije), prostor klubova umirovljenika, prostor općinske knjižnice te sekundarno i tercijarno obrazovanje, prostor za zajednički i samostalan rad (coworking) te volonterske djelatnosti, te tehničke i zajedničke prostorije;

**K500120 Izgradnja sportsko rekreacijskog centra ŠRC Šaraja Ližnjan** koji će se financirati iz prodaje dijela zemljišta nogometnog igrališta u Ližnjanu, procjenjuju se potrebna sredstva za ishodovanje projektne dokumentacije i izgradnju u iznosu od 398.168,43 eura (3.000.000 kuna).

U sklopu **Programa građenja komunalne infrastrukture u Općini Ližnjan-Lisignano** za 2023. godinu obuhvaćeni su sljedeći programi i projekti:

***NAČIN I SREDSTVA ZA REALIZACIJU PROGRAMA***

|  |  |
| --- | --- |
| **Program 0510 Nerazvrstane ceste** | **1.396.484,16** |
| **Kapitalni projekt K000010 Izvlaštenje za potrebe izgradnje** | **62.189,51** |
| **Kapitalni projekt K100020 Izgradnja nerazvrstanih cesta** | **113.244,81** |
| **Kapitalni projekt K510023 Izgradnja nerazvrstanih cesta - Projekt Prometnice do turističkih zona Kuje 2 i Kargadur** | **1.221.049,84** |
| **Program 0520 Javne površine** | **1.168.590,76** |
| **Kapitalni projekt K100024 Izgradnja i uređenje javnih površina** | **209.869,65** |
| **Kapitalni projekt K520027 Izgradnja i uređenje javnih površina - Projekt izgradnje reciklažnog dvorišta** | **840.000,00** |
| **Kapitalni projekt K520029 Uređenje Ribarske staze u uvali Kuje (EU LAGUR)** | **118.721,11** |
| **Program 0530 Groblja** | **30.792,82** |
| **Kapitalni projekt K100023 Izgradnja i dodatna ulaganja na grobljima** | **30.792,82** |
| **Program 0540 Javna rasvjeta** | **36.272,28** |
| **Kapitalni projekt K540022 Izgradnja javne rasvjete** | **36.272,28** |
| **Program 0560 Građenje druge komunalne infrastrukture** | **35.835,16** |
| **Kapitalni projekt K100025 Izgradnja komunalne i druge infrastrukture** | **35.835,16** |

Planirane su sljedeće stavke programa gradnje nerazvrstanih cesta:

|  |  |  |
| --- | --- | --- |
| R.B. | Naziv građevine | Iznos u eurima |
| 1. | Izrada katastarskih podloga i izmjera za uknjižbu postojećih nerazvrstanih cesta | 5.972,53 |
| 2. | Otkup zemljišta za potrebe izgradnje nerazvrstanih cesta po Programu gradnje | 29.862,63 |
| 3. | Stjecanje zemljišta od fizičkih i pranih osoba bez naknade- gradnja cesta | 32.326,88 |
| 4. | Ishođenje uporabne dozvole „Europske ceste Ližnjan“ (ex 'četiri ceste') | 2.654,46 |
| 5. | Izrada projektne dokumentacije za izgradnju spojne ceste groblje-ul.G.Dobran u Šišanu | 9.954,21 |
| 6. | Ulaganje u makadamske nerazvrstane ceste izvedbom završnog asfaltnog sloja u svim naseljima | 70.000,00 |
| 7. | Izrada projektne dokumentacije za izgradnju prometnice do turističkih zona "Kuje 2" i "Kargadur" | 26.544,56 |
| 8. | Izgradnja prometnice do turističkih zona "Kuje 2" i "Kargadur" (prva i druga faza) | 876.607,81 |
| 8.a | Rješavanje imovinsko-pravnih odnosa i izgradnja prometnice do turističkih zona "Kuje 2" i "Kargadur" (prva i druga faza) | 317.897,47 |
| 9. | Ishođenje građevinske dozvole za nerazvrstane ceste naselja Smiljevac-jug | 663,61 |
| 10. | Izrada projektne dokumentacije za prometnicu prema turističkoj zoni Kargadur | 10.000,00 |
| 11. | Izrada projektne dokumentacije za prometnicu naselje Jadreški-Ipsilon | 14.000,00 |
|  | **UKUPNO** | **1.396.484,16** |

Planirane su sljedeće stavke programa gradnje javnih površina:

|  |  |  |
| --- | --- | --- |
| R.B. | Naziv građevine | Novi iznos |
| 1. | Izrada projektne dokumentacije i rješavanje imovinsko-pravnih odnosa za izgradnju nogostupa na dijelu LC 50176 u Jadreškima | 5.308,91 |
| 2. | Izrada projektne dokumentacije za rekonstrukciju dijela LC 50177, dionica Galiola-uvala Kuje | 6.636,14 |
| 2.a | Rješavanje imovinsko-pravnih odnosa za rekonstrukciju dijela LC 50177, dionica Galiola-uvala Kuje | 39.816,84 |
| 3. | Uspostava reciklažnog dvorišta Ližnjan  - projektno tehnička dokumentacija  - izgradnja, nadzor  - upravljanje projektom  - izobrazba-informativne aktivnosti  - promidžba i vidljivost | 840.000,00 |
| 4. | Izrada projektne dokumentacije i dopune prometnih regulacija po svim naseljima | 13.272,28 |
| 5. | Projektna dokumentacija i postavljanje video kamera za mjerenje brzine u svim naseljima | 15.926,74 |
| 6. | Dodatno uređenje dječjih igrališta u svim naseljima | 0,00 |
| 7. | Projektna dokumentacija i izgradnja dječjeg igrališta u Ližnjanu, Lokvanj | 59.816,84 |
| 8. | Projektna dokumentacija i uređenje parkinga – placa Šišan | 19.908,42 |
| 9. | Projektna dokumentacija za priključke struje i vode MF igralište Jadreški | 2.654,46 |
| 10. | Izrada programskih rješenja i projekata na nogometnim igralištima | 13.272,28 |
| 11. | Izrada projektne dokumentacije za izgradnju nogostupa ŽC5120 (Placa-groblje Valtura) | 13.272,28 |
| 12. | Nabava kanti za smeće uz obalne pojaseve | 2.654,46 |
| 13. | Uređenje ribarske staze u uvali Kuje | 118.721,11 |
| 14. | Nabava opreme za dječja igrališta | 15.330,00 |
| 15. | Izgradnja staze prema TZ Ližnjan | 2.000,00 |
| **UKUPNO** | | **1.168.590,76** |

Planirane su sljedeće stavke programa gradnje groblja

|  |  |  |
| --- | --- | --- |
| R.B. | Naziv građevine | Novi iznos |
| 1. | Uređenje i dodatna ulaganja na svim grobljima | 3.981,68 |
| 2. | Projektna dokumentacija i proširenje groblja u Šišanu | 6.636,14 |
| 3. | Uređenje staze u novom dijelu groblja u Ližnjanu | 17.000,00 |
| 4. | Postrojenje i oprema | 3.175,00 |
| **UKUPNO** | | **30.792,82** |

Planirane su sljedeće stavke programa gradnje javne rasvjete

|  |  |  |
| --- | --- | --- |
| R.B. | Naziv građevine | Novi iznos |
| 1. | Izrada projektne dokumentacije, nabava i ugradnja javne i solarne rasvjete u svim naseljima | 36.272,28 |
| **UKUPNO** | | **36.272,28** |

**Program 0600 Prostorno planiranje i zaštita okoliša** osigurava ukupni iznos od 241.721,97 eura te se provodi se kroz nekoliko aktivnosti: 100025 Prostorno planiranje, A100026 Zaštita okoliša, A600010 Raspolaganje poljoprivrednim zemljištem u vlasništvu RH, A600015, Sufinanciranje plaća osobe za obavljanje poslova ozakonjenja nezakonitih zgrada pri Istarskoj Županiji

***NAČIN I SREDSTVA ZA REALIZACIJU PROGRAMA***

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | A100025 Prostorno planiranje | 157.890,36 |
| **2.** | A100026 Zaštita okoliša | 65.383,14 |
| **3.** | A600010 Raspolaganje poljoprivrednim zemljištem u vlasništvu Republike Hrvatske | 11.281,44 |
| **4.** | A600015 Sufinanciranje troškova plaća osobe za obavljanje poslova ozakonjenja nezakonitih zgrada | 7.167,03 |
| **Ukupno program** | | **241.721,97** |

**Aktivnost A100026 Zaštita okoliša** izmjenama i dopunama proračuna za 2023.g. osiguravaju se uvećana sredstva, odnosno ukupni iznos od 65.383,14 eura za potrebe navedene aktivnosti. Dodatnim sredstvima se podmiruju uvećani rashodi za troškove uklanjanja KMO otpada s javnih površina, sufinanciranje eko akcija i ostala manja usklađenja.

**Glava 001 07 Vatrogasne službe i civilna zaštita**

Ova organizacijska glava osigurava sredstva u iznosu od 144.643,23 eura za **program 0700 Zaštita od požara i civilne zaštite** koji se provodi kroz tri programske aktivnosti i koje se naslanjaju na strateški cilj broj sedam iz NRSRH 2030: „ Sigurnost za stabilan razvoj“. Strateški cilj Sigurnost za stabilan razvoj se proračunski provodi kroz prioritetna područja javnih politika: „Unaprjeđenje sustava vatrogastva“ i „Jačanje otpornosti na rizike od katastrofa i unaprjeđenje sustava civilne zaštite“. Navedenim prioritetnim javnim politikama inzistira se na uspostavi sustava dobro ustrojenih, motiviranih, opremljenih i osposobljenih vatrogasaca koji kroz gustu mrežu vatrogasnih postrojbi koje osiguravaju ujednačenu zaštitu od požara na cijelom području Hrvatske, te razvoju sustava i operativnih snaga civilne zaštite te pratećih službi i ureda: Hrvatskog Crvenog križa, Hrvatske gorske službe spašavanja i drugih dionika na nacionalnoj i regionalnoj razini kao i  jačanje sposobnosti operativnih snaga civilne zaštite.

***NAČIN I SREDSTVA ZA REALIZACIJU PROGRAMA***

|  |  |  |
| --- | --- | --- |
| **Redni broj** | **Naziv aktivnosti / projekta** | **Plan za 2023.** |
| **1.** | A700500 Dobrovoljna vatrogasna društva | 42.736,74 |
| **2.** | A700600 Javna vatrogasna postrojba Pula | 96.209,00 |
| **3.** | A700700 Civilna zaštita, zaštita i spašavanje | 5.697,49 |

Uvećanje ukupnog iznosa sredstava je posljedica dodatnog zahtjeva za sufinanciranja Javne vatrogasne postrojbe Pula gdje se sukladno njihovim izmjenama i dopunama financijskog plana uvećavaju potrebna sredstva od općine za 11.032,00 eura, te dodatnih sredstava za izradu zakonski obaveznih planova i procjena zaštite.

U Ližnjanu 1.rujna.2023.godine