Temeljem članka 19. Zakona o lokalnoj i područnoj samoupravi (NN 33/01, 60/01-vjerodostojno tumačenje, 129/05, 109/07, 125/08, **36/09, 150/11, 144/12, 19/13, 137/15,123/17,98/19,144/20 ), članka** 35. Statuta Općine Ližnjan-Lisignano (Službene novine Općine Ližnjan-Lisignano br. 2/21) na prijedlog Općinskog Načelnika Općine Ližnjan-Lisignano, Općinsko Vijeće Općine Ližnjan-Lisignano, na sjednici održanoj 6. rujna 2023. godine donosi

**IZMJENE I DOPUNE GOSPODARSKOG I JAVNO-ZDRAVSTVENOG PROGRAMA OPĆINE LIŽNJAN-LISIGNANO ZA 2023. GODINU**

Članak 1.

Članak 1. Gospodarskog i javno zdravstvenog programa Općine Ližnjan-Lisignano za 2023.g. (Sl. Novine Općine Ližnjan – Lisignano broj 11/2022) mijenja se i glasi:

„ Gospodarski i javno-zdravstveni program Općine Ližnjan-Lisignano sadrži programe javnih potreba u gospodarstvu i javnom zdravstvu. Za ostvarenje navedenog programa u 2023. godini Proračunom Općine Ližnjan-Lisignano potrebno je osigurati 185.296,69 eura

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti:

Gospodarski i javno-zdravstveni program obuhvaća:

1. Program potpora javnom prijevozu
2. Program javnih potreba u poljoprivredi i ribarstvu
3. Potpore malim i srednjim poduzetnicima, obrtništvu i poljoprivrednicima
4. Program javnih potreba u zdravstvu
5. Udio u kreditnoj obvezi Istarske Županije za gradnju i opremanje Opće Bolnice Pula

„

Članak 2.

Članak 2. Gospodarskog i javno zdravstvenog programa Općine Ližnjan-Lisignano za 2023.g. (Sl. Novine Općine Ližnjan – Lisignano broj 11/2022) mijenja se i glasi:

„ Zakonom o lokalnoj i područnoj (regionalnoj) samoupravi utvrđena je obaveza jedinica JLP(R)S za zadovoljavanjem potreba građana od lokalnog značaja u pojedinim djelatnostima. Zakonom o komunalnom gospodarstvu propisano je da su JLP(R)S dužne osigurati trajno i kvalitetno obavljanje komunalnih djelatnosti u koje spada i prijevoz putnika u javnom prometu.

Program potpora javnom prijevozu uključuje:

1.1. Kapitalna donacija tvrtki Pulapromet d.o.o. za pokriće očekivanog gubitka u iznosu od **136.651,40 eura.**

Općina Ližnjan će u 2023. godini umjesto nekadašnjih subvencija javnog gradskog i prigradskog prometa, sukladno sklopljenom „Ugovoru o uslugama u javnom interesu i osiguranju javnog prijevoza u Gradu Puli, Općini Fažana, Općini Ližnjan i Općini Medulin za razdoblje od 2018. do 2027. godine” financirati iznos očekivanog gubitka tvrtke Pulapromet u iznosu od **136.651,40 eura.** Navedenim iznosom osigurava se redovno prometovanje na pet autobusnih linija koje povezuju općinska naselja sa susjednim lokalnim jedinicama gradom Pula i općinom Medulin u skladu sa usvojenim planom usluga prijevoza i voznim redom „

Članak 3.

Članak 3. Gospodarskog i javno zdravstvenog programa Općine Ližnjan-Lisignano za 2023.g. (Sl. Novine Općine Ližnjan – Lisignano broj 11/2022) mijenja se i glasi:

„Općina Ližnjan-Lisignano u Proračunu za 2023. g osigurava iznos od 11.826,99 eura za financiranje programa u poljoprivredi, za slijedeće potrebe:

1. Sufinanciranje organiziranja Smotre maslinovog ulja 1.327.23 eura
2. Sajam Sv. Feliksa i Fortunata 1.327.23 eura
3. Sufinanciranje programa udruga u poljoprivredi 2.654,46 eura
4. Fond za razvoj poljoprivrede - potpora u iznosu od 663,61 euro
5. Lokalna akcijska grupa – LAG južne Istre 2.654,46 eura
6. LAGUR – Istarska Batana 3.200,00 eura „

Članak 4.

Članak 5. Gospodarskog i javno zdravstvenog programa Općine Ližnjan-Lisignano za 2023.g. (Sl. Novine Općine Ližnjan – Lisignano broj 11/2022) mijenja se i glasi:

a) Program javnih potreba u zdravstvu uključuje potpore zdravstvenim ustanovama i institucijama.

Iznos koji se osigurava u Proračunu za 2023.g jest 20.418,36 eura.

* 1. 1. Potpore za dodatne timove hitne medicinske pomoći u iznosu od 10.790,38 eura;
  2. 2. Inicijalna sredstva za udio u kreditnoj obvezi za Specijalnu bolnicu za ortopediju i rehabilitaciju „Martin Horvat“ Rovinj u iznosu od 200,69 eura;

U 2022.g. Općinski načelnik je pristupio zajedničkom Pismu namjere sa Istarskom Županijom i svim gradovima i općinama na području Istarske županije te iskazao zajednički interes i namjeru suradnje u realizaciji projekta rekonstrukcije i opremanja odjela za dječju rehabilitaciju u Specijalnoj bolnici Rovinj, a što će u daljnjim fazama projekta biti detaljnije uređeno i ugovarano u skladu s propisima.

* 1. 3. Potpore za zakonsko financiranje Hrvatskog Crvenog križa u iznosu od 9.627.98 eura;
  2. 4. Udio u kreditnoj obvezi Istarske Županije za gradnju i opremanje Opće bolnice Pula

Sukladno Odluci Općinskog vijeća Općina Ližnjan-Lisignano je prihvatila Sporazum o preuzimanju dijela kreditne obveze za izgradnju i opremanje nove Opće bolnice u Puli od strane općina i gradova u Istarskoj županiji i Istarske županije, KLASA: 550-01/04-01/11, URBROJ: 2163/1-02/1-16-124 od 19. svibnja 2016. godine, te je slijedom toga njena obveza u ukupnom iznosu od 878.040,20 kuna u razdoblju od 2018. do 2036. godine, dok će slijedom do sada provedenih aktivnosti u 2023.g. biti potrebna sredstva od 6.445,73 eura.

„

Članak 5.

Ove Izmjene i dopune Gospodarskog i javno-zdravstvenog programa Općine Ližnjan-Lisignano za 2023. godinu stupaju na snagu prvog dana od objave u „Službenim novinama Općine Ližnjan-Lisignano“.

KLASA: 400-08/23-01/04

URBROJ: 2163-24-04-23-4

Ližnjan-Lisignano, 6. rujna 2023. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

Saša Škrinjar, v.r.

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20)
* Statut Općine Ližnjan - Lisignano („Službene novine Općine Ližnjan-Lisignano br. 2/21“).
* Zakon o komunalnom gospodarstvu („Narodne novine“ broj 68/18 ,110/18,32/20)
* Zakon o poticanju malog gospodarstva („Narodne novine“ broj 29/02,63/07,53/12,56/13,121/16)
* Odluka o potporama za poticanje razvoja poduzetništva na području općine Ližnjan-Lisignano (Sl. Novine Općine Ližnjan 2A/17 i 05/19).
* Zakon o Hrvatskom crvenom križu ( Narodne novine broj 71/10,136/20)

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donosi Gospodarski i javno zdravstveni program kojim su obuhvaćene javne potrebe i pojedinačni programi utvrđeni u skladu s odredbama posebnih zakona navedenih u pojedinim programima a kojima se uređuje obavljanje navedenih djelatnosti.

Gospodarski i javno zdravstveni program obuhvatio je:

1. Program potpora javnom prijevozu
2. Program javnih potreba u poljoprivredi i ribarstvu
3. Potpore malim i srednjim poduzetnicima, obrtništvu i poljoprivrednicima
4. Program javnih potreba u zdravstvu
5. Udio u kreditnoj obvezi Istarske Županije za gradnju i opremanje Opće Bolnice Pula

Program je usmjeren na ostvarenje strateškog cilja Podizanje kvalitete života, kroz provođenje mjera: razvoj mreže javnog prijevoza, razvoj održive poljoprivrede, razvoj malog i srednjeg poduzetništva, razvoj i osiguranje zdravstvene zaštite.

Uvećanje potrebnih sredstava je najvećim dijelom posljedica višeg iznosa potrebnih sredstava za potrebe pokrića očekivanih gubitaka tvrtke Pulapromet u suvlasništvu općine.

**III. FINANCIJSKA SREDSTVA**

Ovim Izmjenama i dopunama Gospodarskog i javno zdravstvenog programa za 2023.godinu osiguravaju se dodatna sredstva u iznosu od 31.667,30 eura, odnosno sveukupna sredstva od 185.296,69 eura za provođenje istoga, te podmirenje zakonskih i ugovorno preuzetih obveza.

OPĆINSKI NAČELNIK

Marko Ravnić, v.r.