Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 35. Statuta Općine Ližnjan - Lisignano („Službene novine Općine Ližnjan - Lisignano“ broj 2/21), članka 72. Zakona o komunalnom gospodarstvu („Narodne novine“ broj 68/18, 110/18 i 32/20) i članka 30. Zakona o vodama („Narodne novine“ broj 66/19 i 84/21), Općinsko vijeće Općine Ližnjan-Lisignano na sjednici održanoj dana 06. rujna 2023. godine, donosi

**I. IZMJENE I DOPUNE**

**PROGRAMA ODRŽAVANJA KOMUNALNE INFRASTRUKTURE**

**U OPĆINI LIŽNJAN-LISIGNANO ZA 2023. GODINU**

**I.**

Ovom odlukom mijenja se i dopunjuje Program održavanja komunalne infrastrukture u Općini Ližnjan-Lisignano za 2023. godinu (KLASA: 363-01/22-01/19, URBROJ: 2163-24-04-22-1 od 19. prosinca 2022. godine, Službene novine Općine Ližnjan - Lisignano broj 11/2022).

**II.**

U Programu održavanja komunalne infrastrukture u Općini Ližnjan-Lisignano za 2023. godinu, članak 3. mijenja se i glasi:

1. **ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA**

Program održavanja čistoće u dijelu koji se odnosi na čišćenje javnih površina obuhvaća pometanje javnih površina (redovno čišćenje trgova, pješačkih staza, otvorenih odvodnih kanala, dječjih igrališta, javnih prometnih površina te javnih cesta koje prolaze kroz naselja), akcije sakupljanja glomaznog otpada i hitne intervencije (intervencije nakon nevremena i prometnih nezgoda).

Planirani obim radova na održavanju čistoće u dijelu koji se odnosi na čišćenje javnih površina na području Općine Ližnjan - Lisignano u 2023. godini:

|  |  |  |  |  |  |
| --- | --- | --- | --- | --- | --- |
| R.B. | Naziv | Proračun za 2023. godinu | Promjena | Novi iznos | Izvor financiranja |
| 1. | Održavanje čistoće javnih površina - pometanje | 25.880,95 | 0,00 | 25.880,95 | Komunalna naknada |
| 2. | Odvoz krupnog otpada s javnih površina | 33.180,70 | 0,00 | 33.180,70 | Opći prihodi i primici |
| 3. | Deratizacija i dezinsekcija | 4.645,30 | 0,00 | 4.645,30 | Otplata grobnih mjesta  2.523,06  Naknada za komunalne koncesije  1.990,84  Naknada za koncesijska odobrenja  81,63  Komunalna naknada  49,77 |
| 4. | Higijeničarska služba | 9.954,21 | 0,00 | 9.954,21 | Opći prihodi i primici |
| 5. | Sanacija divljih deponija | 3.981,68 | 0,00 | 3.981,68 | Naknada za eksploataciju mineralnih sirovina  929,06  Naknada za uporabu javnih površina  3.052,62 |
| 6. | Hitne intervencije | 3.981,68 | 0,00 | 3.981,68 | Naknada za uporabu javnih površina |
| 7. | Održavanje javnih površina – prikupljanje otpada odbačenog od nepoznatih počinitelja | 13.272,28 | 0,00 | 13.272,28 | Turistička pristojba |
| 8. | Održavanje čistoće javnih površina – pražnjenje košarica za otpad, uklanjanje otpada | 13.272,28 | 0,00 | 13.272,28 | Turistička pristojba |
|  | **UKUPNO** | **108.169,08** | **0,00** | **108.169,08** | / |

**III.**

U Programu održavanja komunalne infrastrukture u Općini Ližnjan-Lisignano za 2023. godinu, članak 4. mijenja se i glasi:

**III. ODRŽAVANJE JAVNIH ZELENIH POVRŠINA I POVRŠINA NA KOJIMA NIJE DOPUŠTEN PROMET MOTORNIM VOZILIMA**

Program održavanja javnih površina odnosi se na održavanje biciklističkih staza, održavanje javnih zelenih površina (obuhvaća košnju zelenih površina, održavanje dječjih igrališta i slično). Poslovi održavanja javnih površina, u dijelu koji se odnosi na košnju zelenih površina, održavanje urbane opreme, održavanje dječjih igrališta i sl., povjereno je u većem dijelu tvrtki „Ližnjan Brnestra“ d.o.o.

Planirani obim radova u dijelu koji se odnosi na održavanje javnih površina na području Općine Ližnjan - Lisignano u 2023. godini:

|  |  |  |  |  |  |
| --- | --- | --- | --- | --- | --- |
| R.B. | Naziv | Proračun za 2023. godinu | Promjena | Novi iznos | Izvor financiranja |
| 1. | Održavanje javnih zelenih površina i površina na kojima nije dopušten promet motornim vozilima | 85.606,21 | 25.000,00 | 110.606,21 | Komunalna naknada |
| 2. | Održavanje biciklističkih staza | 4.645,30 | 0,00 | 4.645,30 | Komunalna naknada |
| 3. | Komunalne usluge – opskrba vodom | 5.574,36 | 0,00 | 5.574,36 | Opći prihodi i primici |
| 4. | Hortikulturno uređenje i navodnjavanje JZP | 13.272,28 | 0,00 | 13.272,28 | Opći prihodi i primici |
| 5. | Hitne intervencije – investicijsko održavanje javnih površina | 3.981,68 | 0,00 | 3.981,68 | Opći prihodi i primici |
|  | **UKUPNO** | **113.079,83** | **25.000,00** | **138.079,83** | / |

**IV.**

U Programu održavanja komunalne infrastrukture u Općini Ližnjan-Lisignano za 2023. godinu, članak 6. mijenja se i glasi:

1. **ODRŽAVANJE NERAZVRSTANIH CESTA**

Program održavanja nerazvrstanih cesta podrazumijeva parcijalno (sanacija oštećenih asfaltnih i kamenih površina, udarnih rupa, ulegnuća, održavanje makadamskih površina) i pojačano održavanje prometnica (zamjena dotrajalog habajućeg sloja kolničke konstrukcije sa svim potrebnim predradnjama, zamjena i popravci rubnjaka, te izrada kompletnih asfaltnih zastora na kolnicima i nogostupima), održavanje prometne signalizacije, opreme uz ceste, košnju puteva i prometnih koridora posebnim strojevima te hitne popravke i intervencije.

Planirani obim radova na održavanju nerazvrstanih cesta na području Općine Ližnjan - Lisignano u 2023. godini:

|  |  |  |  |  |  |
| --- | --- | --- | --- | --- | --- |
| R.B. | Naziv | Proračun za 2023. godinu | Promjena | Novi iznos | Izvor financiranja |
| 1. | Održavanje prometne signalizacije | 19.908,42 | 0,00 | 19.908,42 | Opći prihodi i primici |
| 2. | Sanacija makadamskih puteva u svim naseljima, popravak asfaltnog zastora i sanacija udarnih rupa u svim naseljima | 81.624,53 | 18.375,47 | 100.000,00 | Komunalni doprinos |
| 3. | Košnja puteva posebnim strojevima | 13.272,28 | 0,00 | 13.272,28 | Opći prihodi i primici |
| 4. | Hitni popravci i intervencije, uspostava privremenog režima prometa | 3.981,68 | 0,00 | 3.981,68 | Opći prihodi i primici |
| 5. | Održavanje pristupnih puteva prema plažama | 27.871,79 | 0,00 | 27.871,79 | Komunalni doprinos |
|  | **UKUPNO** | **146.658,70** | **18.375,47** | **165.034,17** | / |

\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih.

**V.**

U Programu održavanja komunalne infrastrukture u Općini Ližnjan-Lisignano za 2023. godinu, članak 7. mijenja se i glasi:

1. **ODRŽAVANJE JAVNE RASVJETE**

Održavanje javne rasvjete podrazumijeva upravljanje i održavanje instalacija javne rasvjete, zamjenu rasvjetnih tijela prema ESCO modelu, podmirivanje troškova električne energije za rasvjetljavanje površina javne namjene te dekoraciju za blagdane.

Planirani obim radova na održavanju javne rasvjete na području Općine Ližnjan - Lisignano u 2023. godini:

|  |  |  |  |  |  |
| --- | --- | --- | --- | --- | --- |
| R.B. | Naziv | Proračun za 2023. godinu | Promjena | Novi iznos | Izvor financiranja |
| 1. | Utrošak električne energije za javnu rasvjetu | 25.217,33 | 0,00 | 25.217,33 | Opći prihodi i primici |
| 2. | Održavanje javne rasvjete | 13.604,09 | 0,00 | 13.604,09 | Komunalna naknada |
| 3. | Ugovorna obveza-zamjena rasvjetnih tijela javne rasvjete – LED rasvjeta prema ESCO modelu | 36.498,77 | 0,00 | 36.498,77 | Opći prihodi i primici |
| 4. | Dekoracija za blagdane | 11.546,88 | 0,00 | 11.546,88 | Naknada za uporabu javnih površina |
|  | **UKUPNO:** | **86.867,07** | **0,00** | **86.867,07** |  |

\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih.

**VI.**

**VI. REKAPITULACIJA**

Ukupno planirana sredstva za održavanje komunalne infrastrukture u Općini Ližnjan-Lisignano za 2023. godinu iznose kako slijedi:

|  |  |  |  |  |
| --- | --- | --- | --- | --- |
| R.B. | UKUPNA REKAPITULACIJA | Proračun za 2023. godinu | Promjena | Novi iznos |
| 1. | Održavanje sustava odvodnje oborinskih voda | 13.272,28 | 0,00 | 13.272,28 |
| 2. | Održavanje čistoće u dijelu koji se odnosi na čišćenje javnih površina | 108.169,08 | 0,00 | 108.169,08 |
| 3. | Održavanje javnih zelenih površina i površina na kojima nije dopušten promet motornim vozilima | 113.079,83 | 25.000,00 | 138.079,83 |
| 4. | Održavanje građevina, uređaja i predmeta javne namjene | 18.581,19 | 0,00 | 18.581,19 |
| 5. | Održavanje nerazvrstanih cesta | 146.658,70 | 18.375,47 | 165.034,17 |
| 6. | Održavanje javne rasvjete | 86.867,07 | 0,00 | 86.867,07 |
| 7. | Održavanje groblja | 26.544,56 | 0,00 | 26.544,56 |
|  | **UKUPNO** | **513.172,71** | **43.375,47** | **556.548,18** |

Za ostvarenje ovih Izmjena i dopuna, temeljem procijenjenih troškova po djelatnostima, potrebna su financijska sredstva u iznosu od 556.548,18 kuna, a osigurat će se iz sljedećih prihoda:

* 127.871,79 eura - iz komunalnog doprinosa
* 161.687,90 eura - iz komunalne naknade
* 13.272,28 eura - iz naknade za održavanje groblja
* 30.526,24 eura – turistička pristojba
* 2.523,06 eura – otplata grobnih mjesta
* 81,63 eura – naknada za koncesijska odobrenja
* 30.260,79 eura – naknada za uporabu javnih površina
* 929,06 eura – naknada za eksploataciju mineralnih sirovina
* 187.404,59 eura – opći prihodi i primici
* 1.990,84 eura – naknada za komunalne koncesije

**VII.**

Ostali članci Programa održavanja komunalne infrastrukture u Općini Ližnjan-Lisignano za 2023. godinu ostaju nepromijenjeni.

**VIII.**

Ove Izmjene i dopune Programa stupaju na snagu prvog dana od objave u „Službenim novinama Općine Ližnjan-Lisignano“.

KLASA: 363-01/23-01/3

URBROJ: 2163-24-04-23-1

Ližnjan, 06. rujna 2023. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

Saša Škrinjar, v.r.

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)
* Statut Općine Ližnjan - Lisignano („Službene novine Općine Ližnjan - Lisignano“ broj 02/21)
* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o vodama („Narodne novine“ broj 66/19, 84/21).

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donijelo je Program održavanja komunalne infrastrukture.

Uslijed ukazane potrebe izrađen je prijedlog izmjena i dopuna Programa održavanja komunalne infrastrukture za 2023. godinu.

Predloženim Izmjenama i dopunama Programa održavanja komunalne infrastrukture utvrđuju se opis i opseg poslova održavanja objekata i uređaja komunalne infrastrukture s procjenom pojedinačnih troškova po djelatnostima, te iskaz financijskih sredstava potrebnih za ostvarivanje Programa i naznakom izvora financiranja sukladno obvezama koje nalaže Zakon o komunalnom gospodarstvu.

**III. FINANCIJSKA SREDSTVA**

Sredstva za provođenje I. izmjena i dopuna Programa održavanja komunalne infrastrukture osigurana su I. izmjenama i dopunama Proračuna Općine Ližnjan - Lisignano za 2023. godinu.

OPĆINSKI NAČELNIK

Marko Ravnić, v.r.